Meelis Ludvig

Meelis Ludvig (sündinud 1. aprillil 1966 Tallinnas) on Eesti endine maadleja. NSV Liidu meistersportlase normi täitis ta 15-aastaselt 1981. aastal üleliidulisel kuni 20-aastaste juunioride turniiril Sotšis. Seda tulemust ei ole ükski Eesti maadleja suutnud korrata. Ühena vähestest Eesti maadlejatest on Ludvig suurvõistlustel korduvalt maadelnud Venemaa kuulsuse Aleksandr Kareliniga (1986. aastal NSV Liidu Rahvaste Spartakiaadil Minskis ja 1989. aastal maailma karika etapil Tamperes). Tuntumad konkurendid Eestis: Heldur Roone, Sergei Fjodorov, Aap Uspenski, Gennadi Bogoljubov. Tuntumad konkurendid väljastpoolt Eestit: Nikolai Balbošin (1982, Homiel), Guram Gedehauri (1983, Ufa), Aleksandr Karelin (1986, Minsk, 1988, Tampere) Meelis Ludvig tegeles Nõukogude armees ajateenistuses viibides lühikest aega ka samboga (sambomaadlusega). Aastal 1985 tuli Ludvig Bagrationovskis Balti sõjaväeringkonna meistrivõistlustel sambos kehakaalus kuni 100 kg kolmandaks. Õppis aastatel 1979–1981 Tallinna Spordiinternaatkooli klassikalise maadluse osakonnas. Lõpetas 1984. aastal Tallinna Arte Gümnaasiumi. Aastal 1992 lõpetas ta Eesti Põllumajandusülikooli metsamajanduse insenerina. 2006. aastal lõpetas ta Sisekaitseakadeemia korrektsiooni erialal. 2009. aastal kaitses ta eraülikoolis Akadeemia Nord õigusteaduses süütegude menetluse ja karistusõiguse õppesuunal magistrikraadi. Ajavahemikul 1992–2002 töötas peamiselt AS G4S Eesti'le eelnenud firmades AS ESS-s ja AS ESS Lõunas erinevatel ametikohtadel. Aastatel 2002–2010 töötas ta põhiliselt Justiitsministeeriumi haldusala asutustes keskastmejuhina. Aastatel 2010–2015 töötas ta Keskkonnainspektsiooni Tartu büroos keskkonnakaitseinspektorina. 2015. aastal siirdus tööle erasektorisse transpordivaldkonda. Ludvig on korporatsioon Fraternitas Liviensise vilistlane ja Eesti Jahimeeste Seltsi liige. Aastast 2005 oli ta Eesti Keskerakonna liige. Jaanuaris 2022 astus Ludvig Keskerakonnast välja. Alates 20. novembrist 2023 on Meelis Ludvig erakond Isamaa Tartu piirkonna liige. Kolmekordne Eesti meister täiskasvanute vanuseklassis Kreeka-Rooma maadluses kehakaaludes 100 kg (1986. aastal) ja raskekaalus (aastatel 1985 ja 1989). Olnud teine Eesti meistrivõistlustel 1982, 1990. a raskekaalus ja 1983. a kehakaalus 100 kg ning kolmas 1988. a raskekaalus, 1983. a absoluutkaalus. Aastatel 1982–1988 esindas ta 14 korda eri vanuseklassides Eesti NSV-d või võistles Dünamo (spordiselts) üleliidulise koondise koosseisus NSV Liidu esivõistlustel, NSV Liidu meistrivõistlustel, NSV Liidu meeskondlikel karikavõistlustel või NSV Liidu Rahvaste Spartakiaadil. 1981 , Uljanovskis spordiühingu Dünamo üleliidulistel esivõistlustel kuni 15 aasta vanuste noorte vanuseklassis raskekaalus – 3. koht; 1981 , Chişinăus spordiühingu Dünamo üleliidulistel esivõistlustel kuni 18 aasta vanuste noorte vanuseklassis kehakaalus 97 kg – 5. koht; 1982 , Jerevanis spordiühingu Dünamo üleliidulistel esivõistlustel kuni 18 aasta vanuste noorte vanuseklassis kehakaalus 97 kg – 1. koht; 1983 , Zaporižžjas spordiühingu Dünamo üleliidulistel esivõistlustel kuni 18 aasta vanuste noorte vanuseklassis kehakaalus 97 kg – 1. koht; 1983 , Donetskis Nõukogude Liidu esivõistlustel kuni 18 aasta vanuste noorte vanuseklassis kehakaalus 97 kg – 4. koht; 1984 , Frunzes Nõukogude Liidu esivõistlustel kuni 18 aasta vanuste noorte vanuseklassis kehakaalus 97 kg – 5. koht; 1985 , Krasnodonis Nõukogude Liidu kuni 20 aasta vanuste juunioride katsevõistlustel kehakaalus 100 kg – 5. koht; 1985 , Tallinnas Nõukogude Liidu esivõistlustel kuni 20 aasta vanuste juunioride vanuseklassis kehakaalus 100 kg – 7. koht; 1986 , Lutskis spordiühingu Dünamo üleliidulistel esivõistlustel kuni 20 aasta vanuste juunioride vanuseklassis raskekaalus – 2. koht; 1987 , Tallinnas Nõukogude Liidu esivõistlustel kuni 22 aasta vanuste juunioride vanuseklassis kehakaalus 100 kg – 10. koht. 1981 , Tartus Georg Hackenschmidti mälestusvõistlused, täiskasvanud, kehakaalus 100 kg – 3. koht; 1982 , Jerevanis spordiühingu Dünamo Sotsialistlike riikide kuni 20 aasta vanuste juunioride esivõistlustel kehakaalus 90 kg – 2. koht; 1983 , Jerevanis spordiühingu Dünamo Sotsialistlike riikide kuni 20 aasta vanuste juunioride esivõistlustel kehakaalus 90 kg – 3. koht; 1984 , Almatõs Rahvusvahelisel kuni 20 aasta vanuste juunioride turniiril kehakaalus 100 kg – 4. koht; 1985 , Tallinnas Georg Lurichi mälestusvõistlused, täiskasvanud, raskekaalus – 1. koht; 1985 , Almatõs Rahvusvahelisel kuni 20 aasta vanuste juunioride turniiril kehakaalus 100 kg – 5. koht; 1985 , Jerevanis spordiühingu Dünamo sotsialistlike riikide kuni 20 aasta vanuste juunioride esivõistlustel raskekaalus – 1. koht; 1987 , Tallinnas Georg Lurichi mälestusvõistlused, täiskasvanud, raskekaalus – 1. koht; 1987 , Tartus Georg Hackenschmidti mälestusvõistlused, täiskasvanud, raskekaalus – 1. koht; 1988 , Tartus Georg Hackenschmidti mälestusvõistlused, täiskasvanud, kehakaalus 100 kg – 1. koht; 1988 , Tallinnas Kristjan Palusalu mälestusvõistlused, täiskasvanud, kehakaalus 100 kg – 3. koht; 1988 Tamperes Kalle Anttila mälestusvõistlused (Finlandia Open), täiskasvanud, kehakaalus 100 kg – 5. koht; 1989 , Tallinnas Kristjan Palusalu mälestusvõistlused, täiskasvanud, raskekaalus – 1. koht; 1992 Tartus Georg Hackenschmidti mälestusvõistlused, täiskasvanud, kehakaalus 100 kg – 1. koht; 1993 Tallinnas Georg Lurichi mälestusvõistlused, täiskasvanud, kehakaalus 100 kg – 2. koht; 1996 Lissabonis Rahvusvahelise Maadlusliidu FILA kalendrisse kuuluval rahvusvahelisel täiskasvanute turniiril kehakaalus 90 kg – 5. koht. 1977–1986 Tallinna Dünamo (spordiselts) (Eesti Spordiselts Põhjakotkas), treener Villi Olumets 1986–1996 EPA Spordiklubi (Eesti Maaülikooli SK), treener Jakob Proovel "Meelis Ludvig`i tulemused Eesti meistrivõistlustel" sporditulemused – http://www.sport24.ee "Georg Lurichi 1985. a mälestusvõistluste võitjad" autor – Toomas Aring, Rahvusarhiivi fotode andmebaas, 1985 "NSVL juunioride esivõistlustel 1985. a" autor – Toomas Aring, Rahvusarhiivi fotode andmebaas, 1985 "1987. a Georg Hackenschmidti mälestusvõistlustel klassikalises maadluses raskekaalus esikoha võitnud Meelis Ludvig" autor – Toomas Aring, Rahvusarhiivi fotode andmebaas, 1987 "1989. a Kristjan Palusalu mälestusvõistlustel klassikalises maadluses raskekaalu medalikolmik: esikoht – Meelis Ludvig; teine koht – Sergei Fjodorov; kolmas koht – Madis Õunapuu" autor – Albert Truuväärt, Rahvusarhiivi fotode andmebaas, 1989 [1] e-kultuuripärand, Eesti Spordimuuseum:Fotokogu